Ada av Karia

**Ada fra Caria** (fl. 377 – 326 f.Kr) var medlem av huset Hekatomnos (Hekatomnidene) og hersker i Karia på midten av det fjerde århundre f.Kr, først som en persisk satrap og senere som dronning under Aleksander den store.

## Historie
Ada var datter av Hekatomnos, satrap i Karia og søster til Mausollos, Pixodaros, Artemisia og Idrieus. Fire av søsknene giftet seg med hverandre: Mausollos giftet seg med Artemisia og Ada giftet seg med broren Idrieus. Pixodarus giftet seg med noen utenfor familien. Alle Hekatomnos’ barn hersket over Karia på et punkt. Mausollos og Artemisia styrte først sammen, før Artemisia hersket alene etter at Mausollos døde, frem til hun også døde i 344 f.Kr.

Idrieus og Ada hersket sammen i fire år før han døde. Under de to hadde Karia en sterk tilknytning til den hellenske verdenen. De to var nevnt som donorer til Athenes tempel i Tegea, og skal ha vært beskyttere av Delfi. Etter at ektemannen døde ble Ada stående alene som satrap for Karia, men ble utvist av broren Pixodarus i 340 f.Kr. Da han døde i 335 f.Kr. tok den persiske svigersønnen Orontobates over. Ada flyktet til festningen Alinda, hvor hun holdt fast på sin styrerett i eksil.

Da Aleksander den store ankom Karia i 334 f.Kr. adopterte Ada ham som sin sønn og overrakte Alinda til ham. Aleksander godtok tilbudet, og gav formelt kommando over beleiringen av Halikarnassos. Etter at Halikarnassos falt returnerte han Alinda til Ada, og gjorde henne til dronning over Karia. Adas popularitet blant folket sørget for at Karias befolkning var lojale overfor Aleksander. 

Hun var beskyttet av Asander, den hellenistiske satrapen av Lydia.


Fil:Alinda Agora.JPG|Agora av Alinda, Adas festning
Fil:Obsidio et expugnatio Halicarnassi urbis totius cariae capitis.jpg|Beleiringen og erobringen av Halikarnassos under Aleksander den store


## Adas sarkofag
Ifølge tyrkiske arkeologer har Adas gravkammer blitt funnet, men dette er ikke helt avklart. Levningene er utstilt i det arkeologiske muséet i Bodrum.


Skeleton of Ada, Caria.jpg|Adas skjelett i Bodrum Museum of Underwater Archaeology
Fil:Ada Bodrum Museum.jpg|Rekonstruksjon av Ada, Bodrum Museum. Hun var 162 cm høy og rundt 40 år da hun døde.
Fil:Bodrum Museum Carian Princess 3664.jpg|Adas krans, Bodrum Museum of Underwater Archaeology
Fil:Bodrum Museum Carian Princess 3656.jpg|Rom dedisert til Ada i Bodrum.
Fil:Bodrum Museum Carian Princess 3661.jpg|Smykke festet på Ada i sarkofagen.
Fil:Bodrum Museum Carian Princess 3659.jpg|Armbånd festet på Ada i sarkofagen.
Fil:Bodrum Museum Carian Princess 3665.jpg|Rekonstruksjon av Adas hode, rundt 40 år gammel.


## Referanser


## Litteratur
*Carney, E.D. (2005): «Women and Dunasteia in Caria», *American Journal of Philology* **126**, s.&nbsp;65–91.
*Heckel, W. (2006): *Who’s Who in the Age of Alexander the Great*, Oxford: Blackwell, s.&nbsp;3
* Mastrocinque, Attilio (1979): *La Caria e la Ionia meridionale in epoca ellenistica, 323-188 a. C.*, Roma.
* Ruzicka, Stephen (1992): *Politics of a Persian Dynasty: The Hecatomnids in the Fourth Century B.C.*, University of Oklahoma Press.
*Hornblower, Simon (1982): *Mausolus*, Oxford University Press.
* 
* Lendering, Jona (2004): «Ada», *Livius.org*
* Smith,  William (1867): «Ada», *Dictionary of Greek and Roman Biography and Mythology* 
*Bilder av Halikarnassos, også et bilde av Adas skjelett.

## Eksterne lenker
*